|  |
| --- |
|  |
| **PAGĖGIŲ SAVIVALDYBĖS TARYBA**  **SPRENDIMAS**  **DĖL PRITARIMO VIEŠOSIOS ĮSTAIGOS „Pagėgių krašto turizmo ir informacijos centras” 2019 METŲ VADOVO VEIKLOS ATASKAITAI** |
| 2020 m. balandžio 23 d. Nr. T- 71  Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento patvirtinto Pagėgių savivaldybės tarybos 2017 m. spalio 2 d. sprendimo Nr. T-144 „Dėl Pagėgių savivaldybės tarybos veiklos reglamento patvirtinimo“ 79.17 papunkčiu, Viešosios įstaigos ,,Pagėgių krašto turizmo ir informacijos centras“ įstatų, patvirtintų Pagėgių savivaldybės tarybos 2011 m. birželio 27 d. sprendimu Nr. T-69 ,,Dėl Pagėgių savivaldybės viešosios įstaigos „Pagėgių krašto turizmo ir informacijos centras“ steigimo“ 36 punkto 2 dalimi, Pagėgių savivaldybės taryba

n u s p r e n d ž i a:

1. Pritarti Viešosios įstaigos ,,Pagėgių krašto turizmo informacijos centras“ 2019 metų vadovo veiklos ataskaitai (pridedama).

2. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

Savivaldybės meras Vaidas Bendaravičius

PRITARTA

Pagėgių savivaldybės tarybos

2020 m. balanžio 23 d.

sprendimu Nr. T-71

**PAGĖGIŲ SAVIVALDYBĖS VIEŠOSIOS ĮSTAIGOS**

**,,PAGĖGIŲ KRAŠTO TURIZMO INFORMACIJOS CENTRAS“**

**VADOVO ATASKAITA UŽ 2019**

1. **Įstaigos apibūdinimas, struktūra**

1.1 Viešoji įstaiga ,,Pagėgių krašto turizmo informacijos centras“ (toliau – Įstaiga) yra Lietuvos Respublikos viešųjų įstaigų įstatymo ir kitų įstatymų nustatyta tvarka įsteigtas ne pelno siekiantis ribotos civilinės atsakomybės viešasis juridinis asmuo, teikiantis turizmo informacijos ir kitas paslaugas*. Įstaigos steigėjas* - Pagėgių savivaldybės Taryba. *Įstaigos buveinė* - Šereikos g. 5-3, LT- 99254 Vilkyškių mstl., Vilkyškių sen., Pagėgių sav. *Įstaiga veiklą pradėjo* 2011 m. gruodžio 9 d.

1.2 *Įstaigos veiklą reglamentuoja* Lietuvos Respublikos Konstitucija, Lietuvos Respublikos civilinis kodeksas, Lietuvos Respublikos viešųjų įstaigų įstatymas, Lietuvos Respublikos Turizmo įstatymas, kitai įstatymai bei teisės aktai, Vyriausybės nutarimai, Pagėgių savivaldybės tarybos sprendimai, Mero potvarkiai, Pagėgių savivaldybės Strateginis plėtros planas 2011-2021 metams, Įstaigos įstatai, patvirtinti 2011 m. birželio 27 d. Pagėgių savivaldybės tarybos sprendimu Nr.- 69, administracijos direktoriaus įsakymai.

1.3 *Duomenys apie Įstaigos darbuotojus*. Finansinių metų pradžioje Įstaigoje dirbo 4 darbuotojai, metų eigoje - 8. Vienas darbuotojas buvo įdarbintas sezoniniam darbui II-III ketvirtyje. Sezoninio darbo specifika – klientų ir turistų aptarnavimas, teikiant laivo nuomos paslaugas. Nuo 2019 m. III ket. Įstaigoje pagal projektinio darbo sutartis įdarbinti 3 darbuotojai, siekiant įgyvendinti tarptautinį projekto Nr. LT-RU-1-031 ,,Tikslinės turizmo traukos vietovės tarp Vakarų ir Rytų Europos sukūrimas, propagavimas ir plėtra“, finansuojamą pagal 2014-2020 metų Europos kaimynystės priemonę "Lietuvos ir Rusijos Federacijos, bendradarbiavimo per sieną programa" lėšomis. Lyginant su 2018 m. darbuotojų skaičius Įstaigoje kito dėl 2019 m. rugpjūčio mėn. pradėto įgyvendinti tarptautinio projekto Nr. LT-RU-1-031.

Įstaigoje dirbusių darbuotojų ir etatų skaičius pateikimas 1 lentelėje.

Informacija apie Įstaigos darbuotojų vidutinį darbo užmokestį 2019 metais pateikta 2 lentelėje.

1 lentelė

**Įstaigos darbuotojų ir etatų skaičius**

|  |  |  |  |  |  |
| --- | --- | --- | --- | --- | --- |
| Eil. Nr. | Darbuotojai | Ataskaitinių metų eigoje | | Ataskaitinių metų pabaigoje | |
| Fizinių asmenų skaičius | Užimamų etatų skaičius | Fizinių asmenų skaičius | Užimamų etatų skaičius |
| 1. | Direktorius | 1 | 1 | 1 | 1 |
| 2. | Laivo kapitonas | 1 | 1 | 1 | 1,5\* |
| 3. | Buhalterė | 1 | 0,5 | 1 | 0,5 |
| 4. | Valytoja | 1 | 0,25 | 1 | 0,25 |
| 5. | Konferencijų ir renginių organizatorius٭ | 1 | 1 | - | - |
| **Projekto Nr. LT-RU-1-031 darbuotojų ir etatų skaičius nuo 2019 m. III ketv.** | | | | | |
| 6. | Projekto vadovas\* | 1 | 1 | 1 | 1 |
| 7. | Projekto finansininkas | 1 | 0,4 | 1 | 0,4 |
| 8. | Projekto koordinatorius | 1 | 0,75 | 1 | 0,68 |
| 9. | Viešųjų pirkimų specialistas\* | 0 | Valandinis įkainis | 0 | Valandinis įkainis |
| 10. | Viešinimo specialistas\* | 0 | 0,5 | 0 | 0,5 |

٭ Pagal terminuotą darbo sutartį finansinių metų eigoje Įstaigoje dirbo konferencijų ir renginių organizatorius. Darbo sutarties trukmė 2019 m. gegužės 21 d. iki 2019 rugpjūčio 30 d, etatas – 1.

\*Viešųjų pirkimų specialisto pareigas atlieka projekto vadovas; viešinimo specialisto pareigas atlieka laivo kapitonas.

2 lentelė

**Bendras vidutinis Įstaigos darbuotojų darbo užmokestis (prieš mokesčius)** **2019 m.**

|  |  |  |  |  |
| --- | --- | --- | --- | --- |
| **Eil.**  **NR.** | **Pareigybės pavadinimas** | **Etatas** | **Priskaitoma suma per mėnesinį (prieš mokesčius)** **Eur** | **Priskaitoma suma per metus (prieš mokesčius)** **Eur** |
| 1. | Direktorė | 1 | 1519,30 | 18231,64 |
| 2. | Laivo kapitonas-vadybininkas | 1 | 678,79 | 8145,52 |
| 3. | Buhalterė | 0,5 | 647,39 | 7768,69 |
| 4. | Valytoja | 0,25 | 119,36 | 1432,29 |
| 5. | Konferencijų ir renginių organizatorius\* | 1 | 157,85 | 1894,19 |

٭ Pagal terminuotą darbo sutartį finansinių metų eigoje. Įstaigoje dirbo konferencijų ir renginių organizatorius. Darbo sutarties trukmė 2019 m. gegužės 21 d. iki 2019 rugpjūčio 30 d, etatas – 1.

Projekto Nr. LT-RU-1-031 ,,Tikslinės turizmo traukos vietovės tarp Vakarų ir Rytų Europos sukūrimas, propagavimas ir plėtra“, finansuojamo pagal 2014-2020 metų Europos kaimynystės priemonę "Lietuvos ir Rusijos Federacijos, bendradarbiavimo per sieną programa" lėšomis, darbuotojų darbo užmokestis mokamas iš projekto biudžeto sąmatos. Projekto darbo užmokesčio mokos fondas apspręstas trišale projekto finansavimo sutartimis (GRANT CONTRACT) Nr. 1S-274, pasirašytos 2019 m. rugpjūčio 9 d. tarp LR Vidaus reikalų ministerijos, Jungtinio techninio sekretoriato ir VšĮ ,,Pagėgių krašto turizmo informacijos centras“.

1.3.1 Priedas prie pareiginės algos už 2019 m. pasiektus gerus darbo rezultatus Įstaigos darbuotojams nebuvo mokamas.

*1.4 Duomenys apie Įstaigos vadovą, Įstaigos išlaidos vadovo darbo užmokesčiui ir kitoms viešosios Įstaigos vadovo išmokoms.*

Įstaigos vadovas – Ilona Meirė, įstaigoje dirba nuo 2013 m. gegužės 7 d.. Vadovas turi aukštąjį išsilavinimą, moka dvi užsienio kalbas (angliškai, vokiškai), gerai išmano Pagėgių krašto turizmo išteklius. 2014 m. įgijo II kategorijos gido laipsnį.

Bendras vidutinis vadovo mėnesinis darbo užmokestis (prieš mokesčius) 2019 m. siekė 1519,30 eurus.

Duomenys apie 2019 m. priskaičiuotas ir išmokėtas darbo užmokesčio sumas ir kitas išmokas Įstaigos direktoriui pateikti 3 ir 4 lentelėse.

3 lentelė

**2019 m. sausio-gruodžio mėn. Įstaigos išlaidos vadovo darbo užmokesčiui**

|  |  |  |
| --- | --- | --- |
| **Darbo užmokestis per 2019 m. (prieš mokesčius)**  **Eur** | **Iš viso sumokėta soc. draudimo įmokų**  **Eur** | **Iš viso sumokėta gyventojų pajamų mokesčio**  **Eur** |
| 18231,64 | 320,49 | 3621,57 |

4 lentelė

**Kitos išmokos Įstaigos direktoriui per 2019 metus**

|  |  |  |  |  |
| --- | --- | --- | --- | --- |
| **Eil.**  **NR.** | **Išmokos pavadinimas** | **Laikotarpis**  **2019** | **Išmokėta suma Eur** | **Pagrindas** |
| 1. | Gidų kvalifikacijos kėlimo mokymai Klaipėdoje | II KET. | 0,00 | 2019 m. balandžio 18 d. Nr. P1-44 Pagėgių savivaldybės mero potvarkis dėl Ilonos Meirės komandiruotės |
| 2. | Komandiruotė į tarptautinį gastronomijos festivalį Karlshamne, Švedija. | III KET. | 325,00 | 2019 m. liepos 12 d. Nr. P1-79 Pagėgių savivaldybės mero potvarkis dėl Ilonos Meirės komandiruotės |
| 3. | Komandiruotė į projekto Nr. LT-RU-1-031 darbo grupės susirinkimą Sovetske (Kaliningrado sritis) | IV KET. | 60,00 | 2019 m. lapkričio 11 d. Nr. P1-119 Pagėgių savivaldybės mero potvarkis dėl Ilonos Meirės komandiruotės |
| 4. | Komandiruotė į projekto Nr. LT-RU-1-031 partnerių atidarymo renginį Sovetske (Kaliningrado sritis) | IV KET. | 60,00 | 2019 m. gruodžio 5 d. Nr. P1-129 Pagėgių savivaldybės mero potvarkis dėl Ilonos Meirės komandiruotės |
| **Iš viso:** | | | **445,00** |  |

# *Viešosios įstaigos išlaidos kolegialių organų kiekvieno nario darbo užmokesčiui ir kitoms įstaigos kolegialių organų narių išmokoms.*

VšĮ ,,Pagėgių krašto turizmo informacijos centras“ kolegialių organų neturi, paskirtas tik Įstaigos direktorius.

* 1. *Viešosios įstaigos išlaidos išmokoms su viešosios įstaigos dalininkais susijusiems asmenims, nurodytiems Viešųjų įstaigų įstatymo 3 straipsnio 3 dalyje.*

Nėra.

1. **Įstaigos tikslai, pagrindinės veiklos kryptys**

*2.1 Veiklos prioritetinė kryptis* – vieninga ir darni kultūrinio turizmo plėtra Vakarų Lietuvoje, siekiant mažinti turizmo sezoniškumą ir įtakoti turistų apsistojimą bent vienai nakvynei.

*Prioritetinė užsienio turizmo rinka* – Vokietija.

*2.2 Kultūrinis turizmas* - keliavimas turint tikslą pažinti kultūrinę aplinką, įskaitant kraštovaizdžius, kultūros ir gamtos paveldą, tradicijas, išskirtinį vietos gyvenimo būdą, įvykius ir kultūros renginius, vaizduojamąjį ir scenos menus, kitus kūrybinių ir kultūrinių pokyčių procesus.

*2.3 Strateginis VšĮ ,,Pagėgių krašto turizmo informacijos centras“ tikslas*– skatinti Pagėgių krašto turizmo infrastruktūros ir paslaugų plėtrą, krašto reprezentavimą, vietinių ir užsienio turistų srautų didėjimą, prisidedant prie krašto ekonomikos gerėjimo.

**III. Turizmo sektoriaus iššūkiai ir problemos**

* 1. Turizmo sektorių tiesiogiai įtakoja aktualūs pasaulio įvykiai (geopolitika ir kariniai konfliktai, terorizmas, gamtinės katastrofos, transporto katastrofos, ekonominė situacija, virusai kt.) ir jų raida, todėl saugumas vienas iš svarbiausių kriterijų turizmo sektoriuje visame pasaulyje.
  2. Europos kontekste Lietuva silpniausiai vertinama susisiekimo infrastruktūros, turizmo paslaugų, turizmo gamtinių išteklių, kultūros paveldo išteklių ir verslo kelionių srityse.
  3. Lietuvos kaip patrauklios šalies vizija yra sunkiai įgyvendinama pilna apimtimi:

*„Lietuva taps šalimi, kuri atpažįstama kaip patraukli turizmo traukos vietovė, pritraukianti turistus dėl palankios geografinės padėties, patogaus susisiekimo, gamtos ir kultūros paveldo įvairovės, konkurencingų turizmo produktų ir aukšto lygio paslaugų. Lietuva taps turistine vietove, orientuota į tikslines turizmo rinkas, turistų segmentus ir aukšto lygio turistų patirtį“.*

* 1. 2019 m. sausio 1 d. likviduotas Valstybinis turizmo departamentas prie Ūkio ministerijos. Daugelį VDT funkcijų perėmė naujai įkurta Nacionalinė turizmo skatinimo agentūra ,,Keliauk Lietuvoje“.
  2. Už turizmo politikos formavimą Lietuvoje nuo 2019 m. sausio 1 d. atsakinga LR Inovacijų ir ekonomikos ministerija. Tačiau iki šiol Lietuvoje vykdoma nenuosekli turizmo politika ir turizmo sektoriaus finansavimas.
  3. Lietuvos turizmo informacijos centrų (LTICA) asociacijos pozicija turizmo politikos kontekste nėra stipri dėl turizmo politikos nepastovumo.
  4. Pastaruosius 10 metų turizmo sektoriaus plėtros ir konkurencingumo didinimo finansavimas Lietuvoje buvo išimtinai priklausomas nuo ES fondų lėšų, kurios suteikė galimybes investuoti, tačiau tiesiogiai apribojo bendras turizmo ir verslo sektorių bendradarbiavimo galimybes ir rinkodaros priemonių įgyvendinimą. Akivaizdus pavyzdys, Tauragės r. sav., Jurbarko r. sav., Šilalės r. sav. ir Pagėgių sav. įgyvendinamas projektas ,,Savivaldybes jungiančių turizmo trasų ir turizmo maršrutų infrastruktūros plėtra Tauragės regione“ finansuojamas pagal 2014-2020 m. ES fondų investicijų veiksmų programos 5 prioritetą ,,Aplinkosauga, gamtos išteklių darnus naudojimas ir pritaikymas prie klimato kaitos“.
  5. Lietuvos regionų suskirstymas į prioritetinius ir ne, apribojo atskirų savivaldybių galimybes pritraukti ES fondų lėšas, taip ne tik didinant atskirtį tarp regionų, neįgyvendinant perspektyvių projektų, tačiau ir apribojant atskirų lankytinų objektų integravimą. Išskirti 6 prioritetiniai turizmo regionai, kuriems priskirtos 27 savivaldybės iš 60 (arba 45 %) žr. 1 pav.. Toks savivaldybių skirstymas pasirinktas siekiant koncentruoti investicijas, tačiau turėjo neigiamą įtaką turistams patrauklių kompleksinių, kelias savivaldybes apimančių, turizmo traukos centrų išvystymui, konkurencingų idėjų vystymui neprioritetiniuose turizmo regionuose bei reikalingos vystomų turizmo objektų privažiavimo infrastruktūros užtikrinimui.

**Lietuvos savivaldybių suskirstymas į prioritetinius ir neprioritetinius regionus, 1 pav.**



* 1. Turizmo politikos formavimui ir savalaikių turizmo rinkodaros priemonių planavimui nacionaliniu lygmeniu trūksta visapusiškų, nuolat atnaujinamų statistinių duomenų rinkimo ir analitikos, leidžiančių greitai reaguoti ir prisitaikyti prie turizmo sektoriaus dinamikos.
  2. Nėra galimybės detalizuoti esamą turistų srautą nacionaliniu mastu pagal atvykimo motyvaciją, kelionės pobūdį ir kitus parametrus, vertinti atskirų turizmo krypčių rezultatus, jų kuriamą pridėtinę vertę, būdingą turistų srautą ir kt.
  3. Turizmo sektoriui Lietuvoje būdingas mažesnis lyginant su kitomis ūkio šakomis produktyvumas, santykinai žemesnės kvalifikacijos ir prasčiau apmokami sektoriaus dirbantieji, būdingas sezoniškumas, santykinai maža sektoriaus svarba pasauliniame kontekste, mažas turizmo įmonių polinkis investuoja į mokslinių tyrimų ir plėtros veiklas, lėtas inovacijų ir naujų technologijų įsisavinimas ir pritaikymas, tarpinstitucinės partnerystės ir bendradarbiavimo stygius.

1. **Turizmo centrų vidaus problemos**
   1. Dėl Valstybinio turizmo departamento prie Ūkio ministerijos vykdytos ilgametės nenuoseklios turizmo politikos Lietuvoje nukentėjo turizmo informacijos centrų (toliau – TIC) įvaizdis ir reputacija: iki šiol nacionaliniu lygmeniu nesuformuoti aiškūs turizmo informacijos centrų veiklos ir vertinimo gairės, nėra vieningos kuravimo ir kontrolės sistemos, nesukurti papildomi finansavimo įrankiai, neišplėtota turizmo sektoriaus įstatyminė bazė. To pasėkoje turizmo centrų steigėjai turi prisiimti visišką atsakomybę už TIC taikomų vertinimo kriterijų ir kuravimo modelio sukūrimą. Tačiau šis 10 metų vykęs savaiminis procesas nedavė teigiamų rezultatų - nesukurtas tinkamas pagrindas turizmo sektoriaus savikontrolės ir savireguliacijos mechanizmų kūrimuisi.
   2. Daugelis LR veikiančių savivaldybių neturi įrodymais pagrįstų duomenų dėl turizmo centrų kuriamos pridėtinės vertės, dėl to priima sprendimus dėl TIC apjungimo su kitomis įstaigomis, ar likvidavimo, tačiau iš esmės nesprendžia efektyvios turizmo politikos formavimo ir turizmo kaip atskiros ūkio šakos produktyvumo skatinimo savivaldybėje ir regione.
   3. Nacionalinė turizmo duomenų bazė silpna ir neišplėtota – trūksta sistemingos informacijos apie atskirų turizmo objektų, produktų ir paslaugų rezultatus, kuriamą pridėtinę vertę, būdingus srautus ir vartotojų segmentus. Dėl to nebuvo parengti tinkami ir efektyvūs įvairios trukmės turizmo sektoriaus planavimo dokumentai.
   4. Juntamas dialogo trukumas tarp kitų su turizmu susijusių ministerijų (Aplinkosaugos, Susisiekimo, Švietimo) trūkumas.
   5. Dėl neaiškių funkcijų delegavimo TIC ir netinkamo/nesėkmingo turizmo, kultūros, sporto įstaigų kuravimo modelio taikymo vietos lygmeniu, dažnai dubliuojamos šių institucijų veiklos. Tai sąlygoja tarpinsitucinę konkurenciją, bendradarbiavimo stoką, sąmoningą informacijos ,,nutylėjimą“, nėra bendrų siekiamybių ir bendros turizmo politikos. Šie neigiami faktoriai tiesiogiai veikią turizmo sektorių ir silpnina krašto kaip turizmo traukos vietovės konkurencingumą vietos ir nacionaliniu lygmeniu.
   6. TIC darbuotojų kompetencijų, prestižo kėlimo įgūdžių trūkumas formuoja neigiama nuomone visuomenėje ir instituciniame lygmenyje.
2. **Informaciją apie tikslų ir uždavinių įgyvendinimą**
   1. 2019 m. Įstaigos veiklos tikslai įgyvendinti pagal ,,Viešosios įstaigos ,,Pagėgių krašto turizmo informacijos centras“ 2019 m. turizmo plėtotės veiklos programa“ numatytus uždavinius ir priemones.
   2. Turizmo plėtotės veiklos programa(toliau – Programa):

6 lentelė

|  |
| --- |
| **Programa parengta** 2016 **-** 2019 m. VšĮ ,,Pagėgių krašto turizmo informacijos centras“ įgyvendintų turizmo plėtotės veiklos programų rezultatų pagrindu ir **yra tęstinė.** Programos atitinka Pagėgių savivaldybės strateginio veiklos plano „03 kultūros, turizmo ir sporto plėtotės programos“ 4 uždavinio „Plėtoti turizmo paslaugas“ tikslo „Skatinti Pagėgių krašto turizmo infrastruktūros ir paslaugų plėtrą, krašto reprezentavimą, vietinių ir užsienio turistų srautų didėjimą, prisidedant prie krašto ekonomikos gerėjimo“ . |
| **Programa prisideda** prie Pagėgių savivaldybės 2011-2021 metų strateginio plėtros plano I prioriteto „Subalansuotos ir stabilios plėtros regiono vystymas per verslo plėtrą, investicijų skatinimą, infrastruktūros gerinimą ir turizmą“ 1.4. tikslo - Tobulinant turizmo valdymą savivaldybėje, formuoti išskirtinį savivaldybės įvaizdį, plėtoti viešąją turizmo infrastruktūrą įgyvendinimo. |
| **Programa prisideda** prie Pagėgių savivaldybės 2011-2021 metų strateginio plėtros plano III prioriteto „Žmogiškųjų išteklių plėtra“ 3.2.1. uždavinio „Gerinti kultūrinių paslaugų kokybę vietos gyventojams“, 3.2.2. uždavinio „Saugoti krašto kultūrines tradicijas ir siekti kultūros sektoriaus socialinio-ekonominio efektyvumo“ priemonių įgyvendinimo“. |

* 1. Programos finansavimo šaltiniai: Pagėgių savivaldybės biudžeto lėšos 43 000,00 eurai (keturiasdešimt trys tūkstančiai eurų)., Įstaigos gaunamos lėšos už teikiamas atlygintinas mokamas paslaugas 5673,00 eurų (penki tūkstančiai šeši šimtai septyniasdešimt trys eurai), ES fondų lėšos tarptautinio projekto Nr. LT-RU-1-031 ,,Tikslinės turizmo traukos vietovės tarp Vakarų ir Rytų Europos sukūrimas, propagavimas ir plėtra“ finansuojamo pagal 2014-2020 metų Europos kaimynystės priemonę "Lietuvos ir Rusijos Federacijos, bendradarbiavimo per sieną programa" lėšomis įgyvendinimui.Bendra viso projekto vertė – 698.867,00 EUR, iš kurių ES lėšų dalis – 628.980,30 EUR. Projekto lyderio – VšĮ ,,Pagėgių krašto turizmo informacijos centras“ projekto dalis – 401.827,40 eurai, nuosavo indėlio dalis – 40.182,74 eurai. Projekto partnerio - Sovetsko miesto savivaldybės administracijos projekto, projekto dalis – 297.039,60 eurai, nuosavo indėlio dalis – 29.703,96 eurai. Projekto trukmė 24 mėnesiai (projekto įgyvendinimo pradžia 2019-08-10).
  2. 2019 m. turizmo plėtotės veiklos programos **tikslas** - skatinti Pagėgių krašto turizmo infrastruktūros ir paslaugų plėtrą, krašto reprezentavimą, vietinių ir užsienio turistų srautų didėjimą, prisidedant prie krašto ekonomikos gerėjimo.
  3. Turizmo plėtotės veiklos programos **uždaviniai**, įgyvendinti 2019 m.:

7 lentelė

|  |  |
| --- | --- |
| 1 uždavinys | Aktyvios ir pastovios Pagėgių krašto turizmo rinkodaros vykdymas, skatinant kokybišką turizmo paslaugų teikimą |
| 2 uždavinys | Patrauklaus Pagėgių krašto, kaip turizmo traukos vietovės konkurencingumo didinimas, įvaizdžio gerinimas |
| 3 uždavinys | Krašto ekonomikos augimo skatinimas |

* 1. Turizmo plėtotės veiklos programos **veiklos**, įgyvendintos 2019 m.:

8 lentelė

|  |  |
| --- | --- |
| **Veiklos Nr.** | **Veiklos pavadinimas** |
| *01.04.01.01.* | *Turizmo informacijos apie Pagėgių savivaldybę rinkimas, kaupimas, nemokamas teikimas* |
| *01.04.01.02.* | *Turizmo viešinimo, lokalių ir tarptautinių  populiarinimo kampanijų ir renginių vykdymas* |
| *01.04.01.03.* | *Pagėgių savivaldybės kaip turizmo regiono įvaizdžio gerinimas, reklamavimas* |
| *01.04.01.04.* | *Turistinių, informacinių  ir istorinių leidinių leidimas, platinimas* |
| *01.04.01.05.* | *Dalyvavimas formuojant lokalias ir tarptautines turizmo informacines sistemas, dalyvavimas turizmo parodose* |
| *01.04.01.06.* | *Nemokamos informacijos teikimas turistams, krašto svečiams  apie lankytinas vietas Pagėgių savivaldybėje ir Lietuvoje* |
| *01.04.01.07.* | *Vietos gidų, edukacinių programų ir kitų rekreacinių paslaugų* |
| *01.04.01.08.* | *Bendradarbiavimas su vietos turizmo paslaugų teikėjais* |
| *01.04.01.09.* | *Projektinės veiklos vykdymas* |

* 1. Turizmo plėtotės veiklos programos veiklos **partneriai,** jų vaidmuo: Pagėgių savivaldybės Martyno Jankaus muziejus, Rambyno regioninio parkos direkcija, Pagėgių savivaldybės kultūros centras, Valstybinės sienos apsaugos tarnyba prie Vidaus reikalų ministerijos Pagėgių rinktinė, vykdant laivybą Nemuno upe, Lietuvos evangeliškos bažnytinės muzikos sandrauga (LEBMS), organizuojant festivalį ,,Vargonų muzika Vilkyškiuose‘, VšĮ ,,Jurbarko turizmo ir verslo informacijos centras“, Mažosios Lietuvos Jurbarko krašto kultūros centras, Tauragės krašto muziejus ,,Santaka“, VšĮ ,,Šou imperija“, organizuojant festivalį ,,Džiazo dienos Tauragėje“, Johaneso Bobrovskio asociacija Berlyne. Šių įstaigų pagalba užtikrinami žmogiškieji ištekliai ir kompetentingų asmenų dalyvavimas, organizuojant programoje numatytus viešinimo kampanijas, marketingo priemones, informacijos valdymą ir sklaidą.
  2. ***2019 m. turizmo plėtotės veiklos programos rezultatai*:**

9 lentelė

|  |  |  |  |
| --- | --- | --- | --- |
| **03 Programos 04 uždavinio  tikslo rezultato vertinimo rodikliai 2019** | | | |
| **Eil. Nr.** | **Pagrindinis vertinimo rodiklis** | **Rodiklio reikšmė** | **Pasiektas rezultatas** |
| 1. | Aptarnautų turistų ir kitų klientų skaičiaus didėjimas | 7000 | 7523 |
| **Kiti vertinimo rodikliai** | |  |  |
| 2. | Paruoštų ir išplatintų informacinių turistinių leidinių skaičius | 5000 | 5000 |
| 3. | Išplatintų informacinių turistinių leidinių skaičius | 5000 | 5000 |
| 4. | Pagėgių krašto turizmo ištekliai pristatyti nacionalinėse parodose skaičius | 1 | 1 |
| 5. | Sukurtas nišinių turizmo produktų skaičius ,,Asmenybių kelias palei Nemuną“ (nuo Jurbarko iki Bitėnų) | 1 | 1 |
| 6. | Įgyvendintų viešinimo kampanijų skaičius (Tauragės radijas) | *2* | 1 |
| 7. | Sukurtų darbo vietų skaičius | 1 | 1 |
| 8. | Pakeltų turizmo sektoriaus darbuotojų kvalifikacijos skaičius | *1* |  |
| 9. | Už teikiamas atlygintinas TIC paslaugas gautos pajamos, suma eurais | *10000* | 5673,00 |
| 10. | Įgyvendinamų projektų skaičius | *2* | 1 |

1. **Turistų srautų analizė Pagėgių savivaldybėje**

6.1 Pagėgių savivaldybėje statistinius duomenis apie atvykstamąjį ir išvykstamąjį turizmą fiksuoja ir įvairioms nacionalinėms duomenų bazėms/sistemos (pagal kompetencijų sritį) teikia– VšĮ ,,Pagėgių krašto turizmo informacijos centras“, Rambyno regioninio parko administracija, Pagėgių savivaldybės Martyno Jankaus muziejus, apgyvendinimo įstaigos.

6.2 Nacionalinių centralizuotų duomenų bazių/sistemų problemiškumas:

6.2.1 Statistiniai duomenys renkami pagal ES lygmenyje pripažįstamas metodikas, tačiau, didelė sektoriaus dalis (susijusi su individualiu apgyvendinimu, keliavimu ir kt.) nepatenka į oficialią statistiką.

6.2.2 Lietuvoje nėra operatyvių turizmo duomenų ir informacijos rinkimo bei analizės sistemos, kuri užtikrintų argumentus įrodymais grįstų sprendimų priėmimui, turizmo sektoriaus įtvirtinimo ir plėtros pažangos vertinimu.

6.3 VšĮ ,,Pagėgių krašto turizmo informacijos centras“ pagrindinis veiklos vertinimo kriterijus pagal Pagėgių savivaldybės turizmo politikos formavimo ir strateginio planavimo nuostatas yra ,,Aptarnautų turistų ir kitų klientų skaičius“. Tačiau šis vertinimo kriterijus nebeatitinka LR Inovacijų ir ekonomikos ministerijos užsakymu parengtų turizmo politikos formavimo ir planavimo dokumentų.

Dėl aukščiau išvardytų argumentų Įstaigos ataskaitoje pateikta apibendrinta **turistų srautų analizė Pagėgių savivaldybėje,** remiantis Rambyno regioninio parko lankytojų monitoringo 2019 m. ataskaitos duomenimis, žr. 10 lentelė.

10 Lentelė

|  |  |  |  |  |  |  |  |
| --- | --- | --- | --- | --- | --- | --- | --- |
| **Rambyno regioninio parko lankytojų monitoringo 2019 m. ataskaita** | | | | | | | |
|  |  |  |  |  |  |  |  |
| **Saugoma teritorija** | **Kategorija** | **Stebėjimo vietos konkretus pavadinimas** | **Bendras lankytojų skaičius per metus. Pokytis**  **2018 m./2019 m.** | **Stebėjimo dienų skaičius** | **Stebėjimo pradžios/**  **pabaigos data** | **2020 m. prognozuojamas lankytojų skaičius** | **Pastabos** |
| Rambyno regioninis parkas | Tiesioginio monitoringo vieta | Automobilių stovėjimo aikštelė ant Rambyno kalno | 9471/9097 | 92 | 2019-06-01 2019-09-01 | 9100 | Išvestinis lankytojų skaičius pagal Lietuvos ST lankytojų monitoringo programą (**412 vnt.** - 3d.)  Mažėjimas -374 |
| Rambyno regioninis parkas | Tiesioginio monitoringo vieta | Gandrų kolonija | 1873/2098 | 92 | 2019-06-01 2019-09-01 | 2200 | Išvestinis lankytojų skaičius pagal Lietuvos ST lankytojų monitoringo programą (**95 vnt.** - 3d.) |
| Rambyno regioninis parkas | Tiesioginio monitoringo vieta | Poilsio aikštelė ant Nemuno kranto | 2090/1899 | 92 | 2019-06-01 2019-09-01 | 2000 | Išvestinis lankytojų skaičius pagal Lietuvos ST lankytojų monitoringo programą (**86 vnt.** - 3d.)  Mažėjimas -191 |
| Rambyno regioninis parkas | Tiesioginio monitoringo vieta | Aikštelė prie Raganų eglės | 2939/2517 | 92 | 2019-06-01 2019-09-01 | 2600 | Išvestinis lankytojų skaičius pagal Lietuvos ST lankytojų monitoringo programą (**114 vnt.** - 3d.) |
| Rambyno regioninis parkas | Lankytojų centras | Rambyno regioninio parko Lankytojų centras | 2190**/**1695 | 365 | 2019-01-01 2019-12-31 | 1700 | Mažėjimas -495 |
| Rambyno regioninis parkas | Netiesioginio monitoringo vieta | Martyno Jankaus muziejus | 13258/11623 | 365 | 2019-01-01 2019-12-31 | 12000 | Mažėjimas -1635 |
| Rambyno regioninis parkas | Netiesioginio monitoringo vieta | Turizmo informacinis centras TIC | 9714/7523 | 365 | 2019-01-01 2019-12-31 | 8000 | Mažėjimas -2191 |
| Rambyno regioninis parkas | Netiesioginio monitoringo vieta | Kaimo turizmo sodybos (2 vnt.) | 3900/3800 | 365 | 2019-01-01 2019-12-31 | 3900 | Mažėjimas -100 |
| Rambyno regioninis parkas | Edukacinėse programose | NVS (Gamtos mokykloje) ir LC | 320/200 | 20 | 2019-01-01 2019-12-31 | 300 | Mažėjimas -120 |
| Rambyno regioninis parkas | Ekskursijos, žygiuose | Ekskursijos po Rambyno regioninį parką | 779/540 | 19 | 2019-01-01 2019-12-31 | 600 | 1. žygiai (81 dalyvis)   Mažėjimas -239 |
| Rambyno regioninis parkas | Bendras lankytojų skaičius ST | Rambyno regioninis parkas | 30913/26088 | 365 | 2019-01-01 2019-12-31 | 27000 | Nesumuojant bendro išvestinio lankytojų skaičiau, užfiksuoto tiesioginio lankytojų monitoringo vietose. Tik tiesiogiai surinkti duomenys.  Mažėjimas -4825 |
| **Viso:** | | | 46534/40992 |  |  | 69400 | Sumuojant išvęstinius duomenis  Mažėjimas -5542 |

Rambyno regioninio parko direkcijos informacija.*Parengė: Vyr. specialistas Saulius Dragūnas*

6.4 Analizuojant ir reziumuojant Rambyno regioninio parko administracijos atlikto lankytojų monitoringo ataskaitos duomenis ir anketavimo rezultatus, padarytos išvados:

* + 1. Į Rambyno regioninį parko teritoriją atvykstantys lankytojai yra dažniausiai iš aplinkinių rajonų miestų ir miestelių, kurie apsilankymu lieka patenkinti ir šią vietą ateityje rekomenduoja kitiems.
    2. Lyginant atvykstamojo ir vietos turizmo rodiklius, Pagėgių savivaldybėje vietos turistai sudaro 75 proc. Iš jų apie didžiąją dalį (virš 50 proc.) lankytojų sudaro asmenys nuo 21 iki 40 metų amžiaus grupėje. Kitas žymesnis lankytojų segmentas Pagėgių savivaldybės teritorijoje yra asmenys nuo 41 iki 60 metų grupėje.
    3. Vienam apsilankymui turistai skiria 1-2 val.. Lankant daugiau objektų užtrunkama apie 1 dieną. Virš 86 proc. atvykstančiųjų nepasilieka nakvynei.
    4. Turizmo sektorių labiausiai Pagėgių savivaldybėje įtakoja turizmo sezoniškumas ir teikiamų paslaugų prieinamumas ne turizmo sezono metu.
    5. Dažniausiai turistai savo laiką praleidžia keliaudami po gamtą, lankydami turistinius objektus ar dalyvaudami žygiuose. Ypač vertinama natūrali parko gamta, nuostabūs vaizdai ir galimybė atsipalaiduoti nuo miesto šurmulio.
    6. Informacija juos pasiekia per draugus, pažystamus ir internetu.
    7. Populiariausia transporto priemonė su kuria atvykstama į parką yra automobilis.

Augant jaunos kartos turistų skaičiui Pagėgių savivaldybėje, esmine motyvacija keliauti tampa asmeniniai pomėgiai, skirtingų potyrių siekis. Informacijos prieinamumas ir sklaidos greitis kartu su šiuolaikinės kartos socialiniais bendravimo įpročiais turizmo sektoriui kelia aukštus inovatyvumo ir kūrybingumo reikalavimus, greito inovacijų ir technologijų įsisavinimo ir taikymo. Todėl būtina vystyti inovatyvius turizmo produktus.

1. **Turistų srautų tendencijos Lietuvoje**
   1. Lyginant atvykstamojo ir vietos turizmo rodiklius Lietuvoje, vietos ir atvykstamasis turizmas pagal turistų skaičių sudaro apylyges dalis – atitinkamai 52 % ir 48 %.
   2. Detalizuojant atvykstamojo turizmo srautą, 60 % jo sudaro turistai iš ES valstybių, daugiausiai iš Vokietijos, Lenkijos ir Latvijos. Atitinkamai 40 % atvykstamojo turizmo srauto sudaro turistai iš ES nepriklausančių šalių, daugiausiai – iš Rusijos, Baltarusijos, Ukrainos.
   3. Vietinis turizmas sudaro didesnę viso turizmo struktūros pagal turistų skaičių dalį, tačiau didesnę pajamų dalį (apie 60 %) sudaro pajamos iš atvykstamojo turizmo. Vietos turizmas padeda užtikrinti darnią sektoriaus raidą (mažina sezoninius svyravimus, labiau susijęs su keliavimu regionuose ir kt.).
   4. Remiantis atlikta esamos situacijos ir potencialo analize Lietuvoje, turizmo sektoriaus pridėtinės vertės augimo potencialas siejamas su atvykstamuoju turizmu. Pajamos iš jo yra esminis turizmo sektoriaus plėtros bei ekonominio augimo multiplikavimo veiksnys, atitinkamai siūloma turizmo sektoriaus vystymo priemones labiau orientuoti atvykstamojo turizmo skatinimui.
2. **Įstaigos projektinė veikla**
   1. VšĮ *,,*Pagėgių krašto turizmo informacijos centras“ 2019 m. pradėjo įgyvendinti 2014-2020 metų Europos kaimynystės priemonės ,,Lietuvos ir Rusijos Federacijos bendradarbiavimo per sieną programa“ finansuojamą tarptautinį projektą ,,Tikslinės turizmo traukos vietovės tarp Vakarų ir Rytų Europos sukūrimas, propagavimas ir plėtra“ .
   2. Projekto vykdytojas – VšĮ ,,Pagėgių krašto turizmo informacijos centras“. Partneris – Sovetsko miesto savivaldybės administracija.Bendra viso projekto vertė – 698.867,00 EUR, iš kurių ES lėšų dalis – 628.980,30 EUR. Projekto lyderio – VšĮ ,,Pagėgių krašto turizmo informacijos centras“ projekto dalis – 401.827,40 eurai, nuosavo indėlio dalis – 40.182,74 eurai. Projekto partnerio - Sovetsko miesto savivaldybės administracijos projekto, projekto dalis – 297.039,60 eurai, nuosavo indėlio dalis – 29.703,96 eurai. Projekto trukmė 24 mėnesiai (projekto įgyvendinimo pradžia 2019-08-10).
   3. Projekto metu bus sukurtas bendras Prūsijos karalienės Luizės istoriniais keliais vedantis turistinis maršrutas, apimantis vietovę tarp Rytų bei Vakarų Europos. Šiuo metu sudarytas preliminarus maršrutas, kuris ilgainiui bus plėtojamas. Projekto pabaigoje bus išleistos brošiūros ir žemėlapiai su išsamiu ir konkrečiu maršruto aprašu. Vilkyškių miestelyje, buvusių Vilkyškių dvaro arklidžių patalpose, bus įkurtas ,,Istorijos inkubatorius“, kuris leis inovatyviau pažvelgti į istorinius faktus. Projekto jungiamasis gamtos elementas yra Nemuno upė, todėl bus įsigyti mobilūs lieptai, leisiantys pagerinti vandens infrastruktūrą ir paslaugų prieinamumą. Sovetsko mieste bus rekonstruotas ir turistų poreikiams pritaikytas ,,Žaliasis teatras“. Projektas padidins turistų srautus netik Pagėgių ir Sovetsko teritorijoje, bet ir Tauragės, Klaipėdos, Kaliningrado regionus.
   4. Projektas pasižymi pridėtinės vertės ir naujumo aspektais: projektu siekiama sukurti veiklią atstovybę, kurios būstinė ,,Istorijos inkubatorius“ Vilkyškiuose. Atstovybė turėtų tapti Prūsijos istorijos tinklo, jungiančio turizmo centrus, muziejus, asociacijas ir įvairias draugijas Vakarų Lietuvoje ir Kaliningrado sritis, iniciatorius. Abejose valstybėse turistai galės susipažinti su šalių istorija neakivaizdžiai – nuotoliniu būdu pasitelkus informacines technologijas (virtualūs turai, animacijos, reprezentacijos). Nemokamos elektroninės vizos turistams prie kultūrinio dialogo skatinimo, regiono patrauklumo didinimo bei turizmo abipus sienos vystymo ir plėtros.
   5. Pagėgių savivaldybėje veikiančios turizmo, kultūros, sporto institucijos dėl institucinio bendradarbiavimo stokos, savivaldybėje dirbančių specialistų strateginio planavimo įgūdžių trūkumo, neturi išsamios informacijos apie vykdomus/ketinamus vykdyti projektus. To pasėkoje, neužtikrinamas nuoseklios turizmo politikos įgyvendinimas ir strateginių dokumentų rengimas, įgalintis kurti atsakomybės pasiskirstymo ir atskaitomybės bei efektyvios kontrolės sistemos sukūrimo.
3. **PAGRINDINIAI FINANSINIAI RODIKLIAI**

9.1 VšĮ ,,Pagėgių krašto turizmo informacijos centras“ gautos lėšos ir jų šaltiniai 2017-2019 metais pateikiama 11 lentelėje.

11 lentelė

**Įstaigos skirtos/gautos lėšos ir jų šaltiniai 2017-2019 metais**

|  |  |  |  |  |  |
| --- | --- | --- | --- | --- | --- |
| Eil. Nr. | Programa | Vykdymo metai  *(pateikti paskutinių trejų metų duomenis)*  Savivaldybės skirta suma, EUR | | | Programa, pagal kurią buvo gautos lėšos |
| 2017 m. | 2018 m. | 2019 m. |
| 1. | Turizmo paslaugų Pagėgių savivaldybėje plėtotės programa 2017 | 34500,00 |  |  | Pagėgių savivaldybės biudžeto ,,Kultūros, turizmo ir sporto plėtotės programa“ |
| 2. | Turizmo paslaugų Pagėgių savivaldybėje plėtotės programa 2018 |  | 38000,00 |  | Pagėgių savivaldybės biudžeto ,,Kultūros, turizmo ir sporto plėtotės programa“ |
| 3. | Turizmo paslaugų Pagėgių savivaldybėje plėtotės programa 2019 |  |  | 43000,00 | Pagėgių savivaldybės biudžeto ,,Kultūros, turizmo ir sporto plėtotės programa“ |
| 4. | Veiklos pajamos | 10287,00 | 12196,00 | 5673,00 | Už gido, laivo nuomos paslaugos |

9.2 VšĮ ,,Pagėgių krašto turizmo informacijos centras“ Apskaitos politika. Įstaigos finansinė atskaitomybė parengta vadovaujantis Lietuvos Respublikos buhalterinės apskaitos įstatymu, finansų ministro 2004 m. lapkričio 22 d. įsakymu Nr. 1K-372 patvirtintomis Pelno nesiekiančių ribotos civilinės atsakomybės juridinių asmenų buhalterinės apskaitos ir finansinės atskaitomybės sudarymo ir pateikimo taisyklėmis, kitais teisės aktais bei tvarkomis.

**Ilgalaikis materialusis turtas (kitas ilgalaikis turtas )**

|  |  |  |  |
| --- | --- | --- | --- |
| *Pavadinimas* | *Likutis*  *2018-12-31*  *eurais* | *Finansinių metų nusidėvėjimas*  *eurais* | *Likutis*  *2019-12-31*  *eurais* |
| Keleivinis trimarano tipo pontoninis laivas | 28509 | 8145 | 20364 |
| Autonominės elektrinės įrangos komplektas | 462 | 462 | 0 |
| Variklis | 1299 | 1299 | 0 |
| Iš viso: | 30270 | 9906 | 20364 |

**Trumpalaikis turtas**

Atsargos:

|  |  |  |
| --- | --- | --- |
| *Pavadinimas* | *2018-12-31*  *eurais* | *2019-12-31*  *eurais* |
| Anglys | 56 | 1108 |
| Iš viso: | 56 | 1108 |

**Pinigai ir pinigų ekvivalentai**:

|  |  |  |
| --- | --- | --- |
| Pavadinimas | 2018-12-31  eurais | 2019-12-31  eurais |
| Pinigai atsiskaitomojoje sąskaitoje AB Šiaulių banke (biudžeto lėšos) | 0 | 0 |
| Pinigai atsiskaitomojoje sąskaitoje AB Šiaulių banke (spec. lėšos) | 2153 | 1146 |
| Pinigai atsiskaitomojoje sąskaitoje AB Šiaulių banke (biudžeto lėšos) | 127 | 0 |
| Iš viso: | 2280 | 1146 |

**Nuosavas kapitalas ir finansavimo sumos**

*2019 metų įstaigos veiklos rezultatas, Eur*

|  |  |  |
| --- | --- | --- |
| Pavadinimas | 2018-12-31 | 2019-12-31 |
| Veiklos rezultatas | (834) | (602) |

**Finansavimo sumos, Eur**

|  |  |  |  |  |
| --- | --- | --- | --- | --- |
| Pavadinimas | Likutis  2019-01-01 | Gauta | Panaudota | Likutis  2019-12-31 |
| (ES lėšos) ilgalaikiam turtui | 30270 | 0 | 9906 | 20364 |
| Savivaldybės biudžeto lėšos | (16) | 43000 | 41945 | 1039 |
| Kitos lėšos | 127 | 818 | 945 | 0 |
| Iš viso | 30381 | 43818 | 52796 | 21403 |

*Finansavimo likutis (nenudėvėtas ilgalaikis turtas, nepanaudotos atsargos)*

**Trumpalaikiai įsipareigojimai (skolos prekių tiekėjams, rangovams, paslaugų teikėjams), Eur**

|  |  |  |
| --- | --- | --- |
| Pavadinimas | 2019-01-01  eurais | 2019-12-31  eurais |
| Skolos tiekėjams (už ryšius, elektrą, vandenį, paslaugas) | 495 | 69 |
| Iš viso: | 495 | 69 |

**Pajamos** **už suteiktas paslaugas, Eur**

|  |  |  |
| --- | --- | --- |
| Pavadinimas | 2018 m. | 2019 m. |
| Laivo paslaugos | 10703 | 4664 |
| Gido paslaugos | 1362 | 430 |
| Ekspozicijos lankymas | 59 | 579 |
| Teatralizuota ekskursija | 72 | 0 |
| Iš viso: | 12196 | 5673 |

**Sąnaudos, Eur**

|  |  |  |
| --- | --- | --- |
| Pavadinimas | 2018 m. | 2019 m. |
| Darbuotojų išlaikymo | 36901 | 38146 |
| Patalpų išlaikymo | 714 | 2276 |
| Ryšių | 186 | 160 |
| Transporto išlaikymo | 441 | 296 |
| Nusidėvėjimo | 0 | 0 |
| Kitos veiklos\* | 12878 | 9287 |
| Iš viso: | 51120 | 50165 |

\*( *turto draudimas, Adventur 2019 paroda, LTICA nario mokestis, komandiruočių, laivo aptarnavimo sąnaudos, degalų, sąskaitų banke aptarnavimo mokesčio sąnaudos, kanceliarinės prekės)*

Iš Pagėgių savivaldybės administracijos VŠĮ ,,Pagėgių krašto turizmo informacijos centras“ pagal panaudos sutartį valdo turto už 602 206,55 eurus.

1. **VEIKLOS TOBULINIMO PERSPEKTYVOS**

10. Nacionalinės politikos lygmeniu turizmo sektoriaus vystymas iki šiol nebuvo prioritetinė veikla. Tai atsiliepė turizmo sektoriaus finansavimui ir šalies ekonomikai. Siekiant iš esmės keisti turizmo sektoriaus finansavimo ir investicijų modelį bei apimtis, LR Inovacijų ir ekonomikos ministerija parengė rekomendacijas dėl Lietuvos turizmo sektoriaus strateginio įtvirtinimo ir plėtros 2030 m. Rekomendacijomis siekiama padėti savivaldybėms tinkamai pasiruošti naujovėms. Todėl Pagėgių savivaldybės tarybai siūloma:

* 1. TURIZMO POLITIKOS FORMAVIMAS. Didesnį dėmesį skirti efektyviam turizmo politikos Pagėgių savivaldybėje formavimui, turizmo sektoriaus valdymo modelio sukūrimui ir finansavimo mechanizmo subalansavimui, inicijuojant įvairios trukmės turizmo sektoriaus planavimo dokumentų rengimą ir įgyvendinimą – Turizmo strategija, Strategijos įgyvendinimo taktinis planas, Turizmo rinkodaros planas.
  2. PRIORITETINIŲ TURIZMO KRYPČIŲ VYSTYMAS SAVIVALDYBIŲ LYGIU.Ateinančiu laikotarpiu LR Inovacijų ir ekonomikos ministerijos siūlo bendradarbiauti savivaldybėms tarpusavyje (pvz. apskričių lygmeniu) ir iš nacionaliniu lygiu nustatytų prioritetinių turizmo krypčių pasirinkti vieną ar kelis bendrus prioritetus geriausiai išnaudojant turimus pranašumus, savitumą ir mažinant konkuravimą dėl turistų srautų, ir pasirinktas turizmo kryptis kryptingai vystyti ilguoju laikotarpiu. Todėl siūlomą neatidėliotinai pradėti rengti strateginį turizmo sektoriaus planavimo dokumentą – Turizmo strategija Pagėgių savivaldybėje ir/arba Tauragės regione, kurioje būtų apspręstas ir/arba pasirinktas savivaldybių bendradarbiavimo lygmuo, turizmo kryptys ir rūšys. Siūlomas maksimalus savivaldybėje plėtojamų ir vystomų turizmo rūšių skaičius yra 2. Taip pat siūloma priimti sprendimus, įgalinčius VšĮ ,,Pagėgių krašto turizmo informacijos centras“ vystyti prioritetines turizmo kryptis savivaldybių lygmeniu, siekiant darnios ir subalansuotos turizmo plėtros Tauragės regione.
  3. TURIZMO SEKTORIAUS TIKSLAI. Suformuoti aiškias VšĮ ,,Pagėgių krašto turizmo informacijos centras“ funkcijas, veiklos vertinimo gaires, sukurti efektyvų turizmo centro kuravimo modelį, kuris padėtų užtikrinti Pagėgių savivaldybėje veikiančių turizmo, kultūros, sporto įstaigų bendradarbiavimą, turizmo sektoriaus valdymo modelio administravimą, strateginių planavimo dokumentų įgyvendinimą, kompleksinį inovacijų diegimą.

1. TIKSLŲ IR IŠTEKLIŲ BALANSAS. Turizmo plėtrai keliamos ambicijos turi būti subalansuotos su skiriamais ištekliais.
2. STRATEGINIŲ DOKUMENTŲ APIMTIS IR APRĖPTIS. Vertinant užsienio valstybių gerąją praktiką, optimali strateginio dokumento apimtis – 2-4 psl. (aiškiai apibrėžta vizija, ilgojo laikotarpio tikslai, jų įgyvendinimo kryptys, rezultatus). Aktualu sudaryti sąlygas lanksčiai koreguoti priemonių planą, atsižvelgiant į kintančias aplinkos sąlygas. Rinkodaros ir kitų priemonių planai yra labai jautrūs pasaulio įvykiams ir inovacijoms, todėl siūlytina juos atskirti nuo pagrindinio strateginio dokumento bei juos orientuoti 1 m. laikotarpiu.
3. INTEGRACIJA. Parengus turizmo sektoriaus planavimo dokumentus, siekti tvarios turizmo sektoriaus raidos ir plėtros, įgyvendinant bendrus turizmo rinkodaros projektus, turizmo rinkodaros koordinavimą savivaldos lygmenyje, stiprinant bendradarbiavimo kultūrą tarp skirtingų suinteresuotų šalių: institucijų ir įstaigų, savivaldybių, verslo, bendruomeninių struktūrų, viešojo ir privataus turizmo sektoriaus.
4. STEBĖSENA. Siekiant didžiausios pažangos, būtina nuolat stebėti ir vertinti esamą situaciją, pažangą, kylančius iššūkius ir konkurencinę aplinką.Užsibrėžtiems turizmo plėtros rezultatams pasiekti yra būtini kokybiški ir pilni duomenys, analitika, nuolat vertinant ir stebint įgyvendintų rinkodaros priemonių ir kampanijų rezultatus bei jų poveikį. Tuo tikslu siūloma į planavimo dokumentus įtraukti turizmo sektoriaus statistinių duomenų surinkimo/kaupimo metodiką, kuri padėtų išgryninti aiškias tikslines vartotojų grupes ir kt. Suformuoti ir įgyvendinti kliento patirties valdymo modelį, apimant kiekvieną svarbiausią vartotojų grupę.